5. napirend

**SAJÓSZÖGED KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**…./2013. (…...) önkormányzati rendelet-tervezete**

**a közterület használatáról szóló 12/2000.(VII.31.) önkormányzati rendelet**

**és a Képviselő-testület és szervei szervezeti és működési szabályzatáról szóló 11/2011.(IX.01.) önkormányzati rendelet**

**módosításáról**

Sajószöged Község Önkormányzatának Képviselő-testülete Magyarország Alaptörvénye 32. cikk (2) bekezdésében, a mozgóképről szóló 2004. évi II. törvény 37. § (4), (5) bekezdéseiben, valamint Magyarország helyi önkormányzatairól szóló 2011. évi CLXXXIX. törvény 143. § (4) bekezdés a) pontjában kapott felhatalmazás alapján,  Magyarország Alaptörvénye 32. cikk (1) bekezdés a) és d) pontjában meghatározott feladatkörében eljárva következőket rendeli el:

**1. §**

A közterületek használatának rendjéről szóló 17/2013. (VII.05.) önkormányzati rendelet a következő 17/A. §-sal és az azt megelőző alábbi címmel egészül ki:

„Filmforgatás célú közterület használat

**17/A.§** (1)  A közterületek filmforgatás célú igénybevételéért használati díjat kell fizetni, melynek felső határa a turisztikailag kiemelt területeken 500 forint /m2/nap, egyéb közterületeken 200 forint/m2/nap

(2) A közterület filmforgatási célú igénybevétele szempontjából Sajószöged közigazgatási területén turisztikailag kiemelt terület az Uniós Zászlópark (hrsz: 960) és a Művelődési Ház előtti tér (hrsz.: 3)

(3) Mentesül a közterület-használat díj fizetése alól a kérelmező, ha a filmforgatás célja Sajószöged történelmi, kulturális örökségének, gazdasági, egyházi, kulturális és sport életének, vagy az Önkormányzat rendezvényeinek a bemutatása.

(4) A filmforgatási célú közterület-használat naponta 7.00-22.00 óra közötti időtartamra engedélyezhető.

(5) A filmforgatási célú közterület-használat nem haladhatja meg a 15 napot, mely indokolt esetben legfeljebb két alkalommal meghosszabbítható.

(6) A filmforgatást akadályozó, de a kérelmezőnek nem felróható ok miatt elmaradó közterület használatot az Önkormányzat az ok megszűnésétől számított három napon belül újra biztosítja.”

**2.§**

A Képviselő-testület és szervei szervezeti és működési szabályzatáról szóló 11/2011.(IX.01.) önkormányzati rendelet 1. melléklet helyébe e rendelet 1. melléklete lép.

**3. §**

Ez a rendelet 2013. szeptember 1-jén lép hatályba, és 2013. szeptember 2-án hatályát veszti.

dr. Boros István dr. Gulyás Mihály

címzetes főjegyző polgármester